Diari Oficial de la Generalitat Valenciana


Sumari del DOGV 9666, del 22-08-2023 (2023/8451)

Anunci de l'aprovació de l'informe ambiental i territorial estratègic, de l'estudi de detall de la parcel·la situada a l'avinguda de la Pobla de Vallbona, número 15.
---------------------------------------------------------------------------------------------------------------------------------------------------------------------

### Dades del document

Número de DOGV
:   9666

Data del DOGV
:   22-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8451


Data del document
:   26-07-2023

Organisme emissor
:   Ajuntament de L'Eliana

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic, de l'estudi de detall de la parcel·la situada a l'avinguda de la Pobla de Vallbona, número 15. [2023/8451]  
De conformitat amb l'article 53.7, del text refós de la Llei d'ordenació del territori, urbanisme i paisatge de la Comunitat Valenciana, aprovat per Decret legislatiu 1/2021, de 18 de juny, del Consell, es publica extracte de l'acord de la Junta de Govern Local, adoptat en sessió de 18 de juliol de 2023, d'aprovació de l'informe ambiental i territorial estratègic de l'estudi de detall de la parcel·la situada en av. la Pobla de Vallbona, núm. 15, referència cadastral núm. 1300079TU0367Z1013HG:  
  
«Primer. Quedar assabentat de l'expedient per a la tramitació de l'estudi de detall de la unitat urbana que limita amb avinguda la Pobla de Vallbona, carrer Santa Anna i carrer les Neus, en sòl urbà qualificat com a zona eixample per l'homologació de NS de l'Eliana, així com els antecedents, documents i informes que consten en l'expedient administratiu i, en conseqüència:  
1. Acceptar expressament l'informe emés per l'arquitecta municipal i la tècnica d'administració general d'aquest ajuntament, que expressament s'incorpora al present acord i hi serveix de motivació en els termes establits en l'article 88 de la Llei 39/2015, de règim jurídic de les administracions públiques i del procediment administratiu comú.  
  
2. Concloure que la proposta d'estudi de detall de la unitat urbana que limita amb avinguda la Pobla de Vallbona, carrer Santa Anna i carrer les Neus, en sòl urbà qualificat com a zona eixample per l'homologació de NS de l'Eliana, no té efectes significatius sobre el medi ambient conforme als criteris establits en l'annex VIII del TRLOTUP.  
  
3. Resoldre favorablement l'avaluació ambiental i territorial estratègica pel procediment simplificat de la proposta d'estudi de detall referit, sense que s'establisquen condicionants ambientals, sense perjudici que haurà d'atendre's els condicionants emesos per la Diputació Provincial de València (Àrea de Carreteres), transcrits en el present acord.  
  
4. Donar compte del contingut de l'acord de l'informe ambiental i territorial estratègic pel procediment simplificat a les persones interessades que apareguen en la tramitació ambiental d'aquesta actuació.  
5. Ordenar la publicació del present acord d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.8 del TRLOTUP.  
El present acord d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Segon. Seguir en l'expedient el procediment i tràmits legalment establits per l'ordenament jurídic vigent i aplicable.»  
  
  
Cosa que es fa pública per a general coneixement.  
  
L'Eliana, 26 de juliol de 2023.- L'alcalde: Salvador Torrent Catalá.